17. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.76181 της 3/13 Οκτ.1977 (ΦΕΚ Β΄1000) Περί καταργήσεως του παρά τω Ταμείω Παρακαταθηκών και Δανείων, συσταθέντος λογαριασμού υπό τίτλον Υπουργείον Εσωτερικών– Προμήθεια Οχημάτων και Μηχανημάτων, Δήμων και Κοινοτήτων. Έχοντες υπ’ όψει: 1.Την υπ’ αριθμ.Ε.Π.6690/28.9.76 κοινήν απόφασιν των Πρωθυπουργού και Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών». 2.Τας διατάξεις του Ν.Δ.309/1974, καθ’ ας δύναται να συσταθή παρά τω Ταμείω Παρακαταθηκών και Δανείων λογαριασμός δια την ομαδικήν προμήθειαν οχημάτων, μηχανημάτων κλπ. προς κάλυψιν αναγκών Οργανισμών Τοπικής Αυτ/σεως. 3.Τας υπ’ αριθμ.43374/24.5.74 (ΦΕΚ 617/74 τ.Β΄)και 79213/28.9.76 (ΦΕΚ 1268/76 τ.Β΄) αποφάσεις του Υπουργού Εσωτερικών, δι’ ων ηνοίχθησαν παρά τω Ταμείω Παρακαταθηκών και Δανείων λογαριασμοί υπό τους τίτλους α) «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων» και β)«Υπουργείον Εσωτερικών Προμήθεια Οχημάτων και Μηχανημάτων Δήμων και Κοινοτήτων έτους 1976 και εφεξής» αντιστοίχως. 4.Το γεγονός, ότι τα προμηθευθέντα, κατόπιν της συστάσεως του λογαριασμού «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων» (102) αυτοκίνητα διετέθησαν εις τους Οργανισμούς Τοπικής Αυτοδιοικήσεως, παραλλήλως δε συνεστήθη μεταγενεστέρως και λειτουργεί έτερος λογαριασμός, δια την εξυπηρέτησιν νεωτέρας προμηθείας αυτοκινήτων και προς αποφυγήν της συγχύσεως που προκαλείται κατά την χρεωπίστωσιν τούτων, λόγω της ομοιότητος των τίτλων των, αποφασίζομεν: 1.Καταργούμεν τον υφιστάμενον και τηρούμενον μέχρι τούδε παρά τω Ταμείω Παρακαταθηκών και Δανείων λογαριασμόν υπό τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων» (102) το δε χρηματικόν υπόλοιπον αυτού κατά την 31ην Οκτωβρίου ε.ε. ορίζομεν όπως μεταφερθή εις πίστωσιν του υφισταμένου παρά τω ως άνω Ταμείω και λειτουργούντος λογαριασμού υπό τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων, έτους 1976 και εφεξής». 2.Κατά τα λοιπά ισχύει ως προς την χρεωπίστωσιν του λογαριασμού η υπ’ αριθμ.79213/26.9.76 (ΦΕΚ 1268/76 τ.Β) απόφασις ημών και ως προς τα, της διαχειρίσεως, λογιστικού και εν γένει κινήσεως του ανωτέρω λογαριασμού, η υπ’αριθμ.88941/76 (ΦΕΚ 138/76 τ.Β΄) ημετέρα ομοία. 